[ca] La tuberculosi (TB) és una malaltia infecciosa crònica causada pel bacil del complex Mycobacterium tuberculosi (CMTB) i afecta tant animals com humans i per tant és una zoonosi de gran importància tant per a la salut pública com per a la salut animal. En caprins la malaltia es produeix majoritàriament per M. bovis i M. caprae i en menor mesura per altres membres del CMTB. A més de representar un risc sanitari, la TB genera pèrdues econòmiques significatives a la producció ramadera a causa de la disminució de la productivitat i els costos associats al maneig i el control de la malaltia. Tot i els esforços per controlar la TB, la seva eradicació continua sent un desafiament. En aquest context, a la tesi doctoral s'han proposat tres estudis que poden contribuir a millorar les eines de control de la TB a l'espècie caprina. Al primer estudi es va avaluar l'eficàcia d'una autovacuna de M. caprae inactivada per calor (HIMC) contra la infecció de M. caprae a cabres. Les cabres vacunades amb HIMC van mostrar una millor protecció davant de la infecció pulmonar en comparació amb la protecció heteròloga conferida per una vacuna de M. bovis inactivada (HIMB), amb una disminució significativa de la càrrega bacteriana i l'extensió de lesions pulmonars en comparació amb les no vacunades. Les dues vacunes també van reduir la disseminació extrapulmonar de la TB i van millorar els paràmetres clínics, com ara l'augment de pes corporal i la temperatura rectal, demostrant que l'autovacuna pot ser una estratègia vàlida per al control de la TB en entorns d'alta prevalença. El segon estudi es va centrar a comparar dues vies d'infecció experimental en cabres amb M. caprae: la nebulització intranasal (IN) i la inoculació endobronquial (EB) amb l'objectiu d'avaluar els avantatges i els inconvenients de diferents models d'infecció experimental a l'espècie caprina. Els resultats van mostrar que la via IN va resultar en una progressió més lenta de la infecció i una menor gravetat de les lesions pulmonars (mostrant un quadre lesional semblant a la infecció natural), mentre que l'EB va accelerar la progressió i va augmentar la severitat de les lesions. Tot i això, també es va observar una exacerbació de lesions a la regió del cap va ser en els animals desafiats per via IN, indicant que aquest model encara ha de ser refinat. A l'últim estudi es va avaluar els efectes de la infecció experimental amb M. microti a l'immunodiagnòstic i es va abordar la caracterització de la infecció per aquest agent en cabres mitjançant diferents rutes i dosis. Els resultats van mostrar que la ruta endobronquial amb una alta dosi (EB-HD) va ser l'única capaç d'induir una infecció pulmonar subclínica, ja que el bacteri es va aïllar dels nòduls limfàtics pulmonars de tots els animals del grup. A més, algunes de les cabres infectades van presentar lesions pulmonars mínimes i, en alguns casos, respostes a les proves cutànies de tuberculina, cosa que suggereix que M. microti pot interferir amb les proves de diagnòstic de tuberculosi actualment utilitzades en campanyes d'eradicació de tuberculosi bovina i caprina. Aquestes respostes van desaparèixer quan es van utilitzar antígens definits. Aquestes troballes mostren la necessitat d'utilitzar reactius basats en antígens específics en proves antemortem per evitar interferències amb el diagnòstic de M. bovis i M. caprae

[en] Tuberculosis (TB) is a chronic infectious disease caused by the Mycobacterium tuberculosis complex bacillus (CMTB) and affects both animals and humans and is therefore a zoonosis of great importance for both public health and animal health. In goats, the disease is mainly caused by M. bovis and M. caprae and to a lesser extent by other members of the CMTB. In addition to representing a health risk, TB generates significant economic losses in livestock production due to decreased productivity and the costs associated with the management and control of the disease. Despite efforts to control TB, its eradication remains a challenge. In this context, the doctoral thesis has proposed three studies that can contribute to improving the tools for controlling TB in the goat species. The first study evaluated the efficacy of a heat-inactivated M. caprae autovaccine (HIMC) against M. caprae infection in goats. Goats vaccinated with HIMC showed better protection against lung infection compared to the heterologous protection conferred by an inactivated M. bovis vaccine (HIMB), with a significant decrease in bacterial load and extent of lung lesions compared to the unvaccinated. Both vaccines also reduced extrapulmonary dissemination of TB and improved clinical parameters, such as body weight gain and rectal temperature, demonstrating that autovaccine can be a valid strategy for TB control in high prevalence settings. The second study focused on comparing two routes of experimental infection in goats with M. caprae: intranasal nebulization (IN) and endobronchial inoculation (EB) with the aim of evaluating the advantages and disadvantages of different models of experimental infection in the species. goat The results showed that the IN route resulted in a slower progression of the infection and less severity of the lung lesions (showing a lesion pattern similar to natural infection), while the EB accelerated the progression and increased the severity of the lesions. However, an exacerbation of lesions in the head region was also observed in IN-challenged animals, indicating that this model still needs to be refined. In the last study, the effects of experimental infection with M. microti on immunodiagnosis were evaluated and the characterization of infection by this agent in goats was addressed using different routes and doses. The results showed that the endobronchial route with a high dose (EB-HD) was the only one capable of inducing a subclinical pulmonary infection, since the bacteria was isolated from the pulmonary lymph nodes of all the animals in the group. Additionally, some of the infected goats showed minimal lung lesions and, in some cases, responses to tuberculin skin tests, suggesting that M. microti may interfere with tuberculosis diagnostic tests currently used in bovine tuberculosis eradication campaigns. and goat. These responses disappeared when defined antigens were used. These findings show the need to use specific antigen-based reagents in antemortem testing to avoid interference with the diagnosis of M. bovis and M. caprae.